  Туспуктэм udmurt.ru сайтысь Удмурт дунне Глазовысь В. Г. Короленко нимо пединститутын «Весна ГГПИ» фестиваль йылпумъяськиз. Вормисьёсты пусъён ужрадэ Александр Бречалов вуылӥз. Институтлэн ректорез Янина Чиговская-Назарова вераз, педагогической кванториум но технопарк кылдэм бере, дышетскон шӧдскымон азинскиз, туала луиз шуыса. — Институтамы ми котькуд студентлэсь быгатонлыкъёссэ усьтыны тыршиськомы, соослы ас удысазы азинскыны юрттӥськомы, — вераз Янина Чиговская-Назарова, — «Весна ГГПИ» фестиваль ӵапак та ужпумъёсты быдэстэ. Татын творчестволы сана саклык висъяське наукалы, спортлы, журналистикалы, проектъёсын ужанлы. — Верало, студентъёсты культура удысын ужасьёсын ӵошатскыны быгато шуыса, — сцена вылысен вераз Александр Бречалов, — номеръёстэс учкеме бере быгатӥсько вераны: тӥ соосты вормиськоды.  